
Здравейте,


Интересувам се дали има облекчаващи обстоятелства за работодателя при напускане на работа по желание на служителя (т.нар. взаимно съгласие) в изънредно положение ? И по-конкретно – ще бъде ли спазен срока на предизвестие и ще бъде ли изплатен неизползвания годишен отпуск? 


 

Напускане на работа по време на извънредно положение
====================================================

 

Здравейте, г-жо Георгиева,


прекратяване на договора по взаимно съгласие или с предизвестие от служителя са различни основания. При прекратяване по взаимно съгласие – прекратяването настъпва веднага, с подписване на споразумението между работника и работодателя, а при прекратяване с предизвестие – е необходимо да изтече съответния срок, обикновено месечен, на предизвестието, в противен случай работникът дължи обезщетение в размер на брутното си трудово възнаграждение за неспазения срок на предизвестие. Всички тези разпоредби от КТ не са отменени и важат по време на извънредно положение.


Поздрави,  

адв. Николина Митова  

тел. 0898 303092


